خراب مرقیہ

مرقیہ یا مراقلیہ چھوٹا ساحلی صلیبی شہر اور قلعہ ہوا کرتا تھا، یہ سرزمین شام کے علاقے میں طرطوسہ اور بانیاس کے درمیان واقع تھا۔  موجودہ مقام کو خراب مرقیہ ( یعنی مرقیہ کے کھنڈر) کہا جاتا ہے۔

 تاریخ 
مسلمانوں کق شام فتح کرنے کے بعد خلیفہ معاویہ بن ابی سفیان نے ساحلی شہروں بشمول مرقیہ کو آباد کیا اور اسے چھاؤنی بنایا۔  675ء یا 676ء میں رومی بازنطینی بیڑا نے مرقیہ پر حملہ کیا اور حمص کے گورنر کو ہلاک کر دیا۔ 

سنہ 968ء میں رومی شہنشاہ نقفور دوم نے مرقیہ سمیت علاقے کو تباہ کیا۔  1030ء میں انطاکیہ کے دوکس نیقتاس مستیوی ایک عرب قبائل کی اتحادی فوج کو (جو طرابلس کے قاضی اور مقامی فاطمی کمانڈر نصر بن مشرف روادفی کی قیادت میں تھی) مرقیہ کی محاصرے سے پیچھے ہٹنے پر مجبور کرنے میں کامیاب ہوئے۔

تیرھویں صدی عیسوی کے وسط میں قلعہ کا قبضہ امارت انطاکیہ اور ہاسپیٹالروں کے درمیان تنازع کا باعث تھا۔ 1271ء میں مرقیہ کا شہر مملوکوں کے ہاتھوں تباہی کا شکار ہوا۔  اس کے لارڈ کا نام بارتیلیمی (Barthélémy de Maraclée) تھا جو بوہیموند ششم  کے تابع تھا، لارڈ نے مملوک حملے سے بچنے کے لیے فارس کے اباقا خاں کے منگول دربار میں پناہ لی، جہاں اس نے منگولوں کو دیار مقدسہ میں مداخلت کرنے کی ترغیب دی۔ 

1285ء میں قلاوون نے بوہیموند ہفتم پر دباؤ ڈالا کہ وہ علاقے کی آخری قلعہ بندی کو تباہ کرے، جہاں بارتیلیمی ایک چوکور منارہ میں محصور تھا جو ساحل سے کچھ فاصلے پر تعمیر کیا گیا تھا۔ قلاون نے کہا کہ اگر مرقیہ کا قلعہ نہ توڑا گیا تو وہ طرابلس کا محاصرہ کرنے پر مجبور ہوجائے گا۔
 حوالہ جات 

زمرہ:صلیبیوں کے قلعے